UV stråler er elektromagnetiske bølger som beveger seg fra solen mot jorden. UV bølgene inndeles etter bølgelengde. Bølgelengden har noe å si i forhold til hvor i huden UV strålene treffer og derfor hvilke strukturer i huden som påvirkes.  UVB stråler er de som gjør huden brun og solbrent. Disse er sterkest på sommeren og i skyfritt vær. Beskyttelse mot UVB stråler angives med SPF.  UVA stråler  er de som i hovedsak er årsaken til at det oppstår aldersforandringer i huden. UVA strålene er så å si konstante året rundt. De trenger gjennom skylaget og vinduer.  UVA beskyttelse angis med UVA merket - UVA med en sirkel rundt eller med angivelsen UVA-PF.